Bossie-sokker meet kragte met Marken
Op 15 Augustus 2017, het Laerskool Bosveld Primary se vier sokker spanne teen Marken gaan meeding. Marken se 0/10-span het 2-0 gewen. Dieselfde o/11-span het teen die Bossies meegeding. Die Bossies het hulle staal gewys en 2-0 gewen.
Die tweede span het 2-0 verloor. Die skool se vlag draer-span het teen Marken voorgeloop, maar toe die eindfluitjie blaas was hulle gelykop. Dit was `n heerlike spanningsvolle dag en die Bossies beplan om amok te maak hierdie sokker seisoen.
Bosveld bied suksesvolle Sokker dag aan
Laerskool Bosveld Primary het op Saterdag, 19 September 'n baie suksesvolle Sokker dag aangebied. Bosveld en drie besoekende skole het mekaar om die beurt aangedurf en vir baie opwinding gesorg. Die besoekende skole was Laerskool Ellisras, Ditheku Primary en Nelsonskop Primary.
Laerskool Bosveld se O/13-span het sy wedstryd teem Ellisras naelskraap verloor, maar het dinge mooi reggestel met 'n goeie oorwinning oor Ditheku. Die O/11-spannetjie het ook baie verbeter en hoewel hulle albei hul wedstryde verloor het, was hulle baie kompeterend en het amper vir Nelsonskop verras.
Die O/13 uitslae was: Ellisras 2, Bosveld 1 ; Nelsonskop 2, Ditheku 1 ; Bosveld 4, Ditheku 2 ; Ellisras 1, Nelsonskop 1 Die O/11 uitslae was: Ditheku 2, Nelsonskop 1 ; Nelsonskop 1, Bosveld 0 ; Ditheku 2, Bosveld 0.
Saterdag 16 Augustus 2014 het daar 'n groot sokkertoernooi plaasgevind by Laerskool Bosveld Primary. Die volgende skole het deelgeneem: Laerskool Bosveld Primary, Warmbad, Platina, Nelsonskop, Marken en Lephalale. Twaalf spanne het gespeel. Dit was 'n uiters suksesvolle dag – volgende jaar maak ons weer so.